Hieros gamos (rituál)

Hieros gamos (z gr. ιερός γάμος) alebo hierogamia je posvätný sobáš, náboženský rituál kľúčového významu v európskych a orientálnych kultúrach bronzovej doby. Išlo o symbolickú alebo skutočnú sexuálnu reaktualizáciu pohlavného spojenia dvoch božstiev, často boha nebies a Matky zeme, ktorých obvykle zastupoval panovník a kňažka. Toto rituálne zjednotenie protikladov malo zabezpečiť plodnosť a úrodnosť v nadchádzajúcom roku, preto sa najčastejšie odohrávalo na jar. 

Kategória:Religionistika